Zmluva o dielo

uzatvorená podľa § 536 a nasl. Zákona č. 513/1991 Zb.

medzi nasledovnými zmluvnými stranami:

Objednávateľ :

Obchodné meno: P R O B U G A S a. s.

Zapísaný v: Obchodný register Okresného súdu Bratislava I, oddiel Sa, vložka č. 6048/B

Sídlo: Nám. 1 mája 18, 811 06 Bratislava

V jeho mene konajúci: Ing. Igor Nagy, predseda predstavenstva

Ing. Juraj Jánošík, člen predstavenstva

Oprávnený rokovať vo veciach:

a) zmluvných Ing. Igor Nagy, predseda predstavenstva

Bankové spojenie: Československá obchodná banka, a.s.

IBAN: SK10 7500 0000 0002 2501 8623

IČO: 47695421

DIČ: 2024043010

IČ DPH: SK 2024043010

Internetová adresa:

ďalej len  *"objednávateľ"/*

a

Zhotoviteľ :

Obchodné meno: ............................................... (vyplní uchádzač)

Zapísaný v: ............................................... (vyplní uchádzač)

Sídlo: ............................................... (vyplní uchádzač)

V jeho mene konajúci: ............................................... (vyplní uchádzač)

IČO: ............................................... (vyplní uchádzač)

IČ DPH: ............................................... (vyplní uchádzač)

Bankové spojenie: ............................................... (vyplní uchádzač)

IBAN: ............................................... (vyplní uchádzač)

E-mail: ............................................... (vyplní uchádzač)

Tel: ............................................... (vyplní uchádzač)

Fax: ............................................... (vyplní uchádzač)

Internetová adresa: ............................................... (vyplní uchádzač)

/ďalej len *"zhotoviteľ"/*

*Preambula*

Objednávateľ a zhotoviteľ uzatvárajú túto zmluvu ako výsledok zadávania zákazky v zmysle Metodického pokynu CKO č. 12, verzia 7 zo dňa 20.04.2020 a Príručky k procesov verejného obstarávania pre OP Integrovaná infraštruktúra s názvom predmetu ........................................................................ zadávanej na základe výzvy na predkladanie ponúk, ktorá bola uverejnená dňa ........................... (vyplní uchádzač) a to na časť: Časť: 1 - Technologický celok I: Automatizovaná plniaca linka s uzlami vrátane výrobného softvéru.

*Článok I.*

*Predmet zmluvy*

* 1. Zhotoviteľ sa zaväzuje pre objednávateľa riadne a včas vykonať dielo uvedené v článku II. tejto zmluvy o dielo (ďalej len „zmluva“) a objednávateľ sa zaväzuje za jeho vykonanie zaplatiť zhotoviteľovi cenu za vykonanie diela uvedenú v článku IV. zmluvy spôsobom a za podmienok definovaných v tejto zmluve.

*Článok II.*

*Dielo*

1. Zhotoviteľ sa zaväzuje zhotoviť pre objednávateľa bez vád, na vlastné náklady, zodpovednosť a nebezpečenstvo dielo „Technologický celok I: Automatizovaná plniaca linka s uzlami vrátane výrobného softvéru.“, v rozsahu a za podmienok uvedených v tejto zmluve:
   1. dielo, a to podľa špecifikácie, ktorá je uvedená v prílohe č. 1 zmluvy, ktorá tvorí neoddeliteľnú súčasť tejto zmluvy, a v súlade s technickou dokumentáciou, ktorú zhotoví zhotoviteľ a odsúhlasí objednávateľ.
      1. kompletnú sprievodnú technickú dokumentáciu dodaných technologických zariadení diela, certifikáty zhody, návody na obsluhu v slovenskom (prípadne v českom) jazyku, atesty, doklady o vykonaných skúškach a všetky ostatné doklady, ktoré sa na dielo alebo jeho časť vzťahujú a sú potrebné na nadobudnutie vlastníckeho práva k nemu, k jeho montáži a riadnej prevádzke.
      2. Inštaláciu a montáž.
      3. Súčasťou predmetu plnenia  diela je aj technická dokumentácia, podľa ktorej má byť dielo vykonané, ktorú zhotoví zhotoviteľ a predloží ju objednávateľovi na schválenie. Zhotoviteľ sa zaväzuje zhotoviť technickú dokumentáciu v súlade s platnými právnymi predpismi a technickými normami EÚ tak, aby dielo zhotovené podľa tejto dokumentácie spĺňalo parametre opísané v prílohe č. 1 tejto zmluvy a súčasne rešpektovalo požiadavky objednávateľa.
      4. Súčasťou dodávky je aj miestny prevádzkový poriadok.
      5. Súčasťou predmetu plnenia je aj vypracovanie a odovzdanie skúšobného plánu pre dohodnuté dielo, vykonanie skúšok jednotlivých zariadení, vykonanie funkčných skúšok jednotlivých zariadení a diela ako celku a vykonanie skúšobnej prevádzky diela ako celku a odovzdanie protokolov o vykonaných skúškach. Náklady spojené s vykonaním skúšok znáša zhotoviteľ vrátane nákladov na účasť personálu zhotoviteľa na týchto skúškach. Skúšobný plán musí byť odsúhlasený objednávateľom. Súčasťou skúšobného plánu bude aj lehota skúšobnej prevádzky, ktorá začína plynúť od momentu riadneho ukončenia funkčných skúšok a trvá maximálne 14 dní.
2. Za riadne vykonané dielo sa považuje dielo, ktoré je dokončené, je zhotovené úplne, bez vád a nedorobkov, v dohodnutej kvalite a bude spôsobilé trvale slúžiť účelu vymedzenému v tejto zmluve a jej prílohe, pričom bude spĺňať trvale dohodnuté parametre, a to vrátane parametrov prevádzkových, a vrátane všetkých skúšok a revízií. Aby dielo bolo zhotovené riadne, vyžaduje sa, aby spolu s ním boli objednávateľovi odovzdané i všetky dokumenty a doklady vzťahujúce sa k dielu, ako i všetky ostatné plnenia, tvoriace predmet plnenia podľa tejto zmluvy.
3. Zhotoviteľ prehlasuje, že pred uzavretím tejto zmluvy sa riadne oboznámil so všetkými známymi skutočnosťami a informáciami, ktoré sú potrebné pre zhotovenie diela. Za známe skutočnosti, informácie a podklady sa pritom považujú aj také skutočnosti, informácie a podklady, o ktorých zhotoviteľ mal a mohol vedieť, bez ohľadu nato, či o nich v skutočnosti aj vedel. Vyhodnotil všetky okolnosti, ktoré by mohli mať vplyv na podmienky vykonania dodávok.
4. Zhotoviteľ prehlasuje, že všetky zjavné chyby, opomenutia, nedostatky, prípadné nejasnosti alebo rozpory, týkajúce sa zhotovenia diela alebo s ním súvisiace, ktoré by sa pri realizácii diela mohli objaviť a nepriaznivo ovplyvniť chod diela, a tým aj termíny plnenia, písomne oznámil objednávateľovi pred uzavretím tejto zmluvy.
5. Zhotoviteľ určuje zodpovedného pracovníka za vedúceho projektu, ktorý je poverený riadením realizácie diela a zapisovaním činností do montážneho denníka, potvrdzovaním a odovzdaním ukončených častí diela, resp. celého diela.
6. Objednávateľ zabezpečí osobu, ktorá bude poverená kontrolovaním a zapisovaním činností do montážneho denníka, potvrdzovaním a kontrolou dodávok a tiež prevzatím celého diela.

*Článok III.*

*Termín zhotovenia diela*

1. Zhotoviteľ sa zaväzuje riadne zhotoviť a odovzdať objednávateľovi dielo v zmysle harmonogramu prác (ďalej len „harmonogram prác“), ktorý tvorí prílohu č.2 tejto zmluvy. Zhotoviteľ je povinný pri podpise tejto Zmluvy doplniť chýbajúce termíny plnenia jednotlivých položiek pri súčasnom splnení lehôt uvedených v bode 3.3.
2. Vykonanie jednotlivých častí diela podľa schváleného harmonogramu, a vykonanie diela v určenej lehote je pre zhotoviteľa záväzné a oneskorenie s plnením uvedených záväzkov je možné len v prípadoch uvedených v tejto zmluve a v príslušných ustanoveniach Obchodného zákonníka v platnom znení.
3. Lehota na predloženie technickej dokumentácie podľa bodu 2.1.4. tejto zmluvy je 15 dní od účinnosti zmluvy. Lehota na dodanie diela podľa bodu 2.1.1. vrátane vykonania funkčných skúšok a skúšobnej prevádzky je dohodnutá na maximálne 9 mesiacov od účinnosti zmluvy.
4. Termíny uvedené v harmonograme prác musí zhotoviteľ presne dodržať tak, aby tieto termíny neboli akýmkoľvek spôsobom ovplyvnené alebo inak nedodržané.
5. V prípade, ak zhotoviteľ nie je schopný splniť dohodnuté termíny v zmysle bodu 3.1 článku III. zmluvy v bežnom pracovnom čase svojich zamestnancov, a tým splniť svoje povinnosti podľa tejto zmluvy, je povinný zabezpečiť zhotovovanie diela vo viacerých zmenách, resp. nadčasových hodinách.
6. Akékoľvek náklady, ktoré vzniknú zhotoviteľovi nedodržaním termínov uvedených v harmonograme prác (nadčasy, práca na zmeny, zvýšené nasadenie strojných zariadení, neracionálny prísun materiálov, zvýšené pracovné nasadenie a pod.), nemožno vyúčtovať objednávateľovi a sú zahrnuté v celkovej cene diela dohodnutej v tejto zmluve.
7. V prípade, že zhotoviteľ dokončí práce pred termínom dohodnutým v tejto zmluve, objednávateľ sa zaväzuje tieto dokončené práce prebrať a zaplatiť dohodnutú cenu podľa čl. IV. tejto zmluvy, a to aj v skoršom termíne, na ktorom sa zmluvné strany dohodnú.

*Článok IV.*

*Cena diela*

1. Dohodnutá cena za zhotovenie diela je stanovená na základe cenovej ponuky (rozpočtu), ktorá tvorí prílohu č. 3 tejto zmluvy (ďalej len „cenová ponuka“). Zhotoviteľ sa zaväzuje predložiť elektronickú verziu podrobného rozpočtu vo formáte MS Excel na CD.

Celková cena diela, vrátane inštalácie (ďalej len „cena diela“) predstavuje sumu:

........................................................ € (bez DPH)

(slovom............................................ eur bez DPH ).

1. K cene za vykonanie diela podľa bodu 4.1 článku IV. zmluvy bude pripočítaná DPH podľa platných právnych predpisov. Zhotoviteľ vyhlasuje, že ku dňu podpisu tejto zmluvy neexistujú dôvody, na základe ktorých by sa objednávateľ mal stať ručiteľom za daň podľa § 69 ods. 14 v nadväznosti na § 69b zákona č. 222/2004 Z. z. o DPH. Objednávateľ je oprávnený zadržať z fakturovanej ceny tovaru bez DPH sumu zodpovedajúcu sume DPH uvedenej na každej faktúre vystavenej zhotoviteľom na objednávateľa v prípade, ak u zhotoviteľa nastanú dôvody na zrušenie registrácie podľa § 81 ods. 4 písm. b) druhého bodu zákona č. 222/2004 Z. z. o DPH v znení neskorších predpisov alebo zhotoviteľ bude zverejnený v príslušnom zozname osôb na zrušenie registrácie podľa § 81 ods. 4 písm. b) zákona č. 222/2004 Z. z. o DPH vedenom Finančným riaditeľstvom SR, alebo bude daná dôvodná obava, že zhotoviteľ príslušnú daň z pridanej hodnoty alebo jej časť v rozpore so zákonom č. 222/2004 Z. z. o DPH v znení neskorších predpisov nezaplatí. Objednávateľ je oprávnený takto zadržanú sumu použiť na úhradu neuhradenej DPH z faktúr vystavených zhotoviteľom na objednávateľa, ktorú bude objednávateľ povinný uhradiť ako ručiteľ podľa § 69 ods. 14 zákona č. 222/2004 Z. z. Zhotoviteľ vyhlasuje, že v zmysle platných právnych predpisov riadne a včas uhrádza daň z pridanej hodnoty. Zhotoviteľ vyhlasuje a zaväzuje sa, že daň z pridanej hodnoty za dodávky tovaru zrealizované na základe tejto zmluvy uhradí riadne a včas. V prípade, že sa tieto vyhlásenia zhotoviteľa ukážu ako nepravdivé, zhotoviteľ sa zaväzuje nahradiť objednávateľovi v celom rozsahu škodu spôsobenú nepravdivosťou týchto vyhlásení a objednávateľ je zároveň oprávnený zadržať vyplatenie všetkých svojich záväzkov voči zhotoviteľovi. Zmluvné strany zhodne vyhlasujú, že nie sú majetkovo a personálne prepojené osoby.
2. V cene diela sú zahrnuté všetky náklady zhotoviteľa potrebné pre riadne vykonanie diela, presuny materiálov, dopravné náklady, náklady na ubytovanie pracovníkov, cestovné náklady pracovníkov, poistenie osôb a majetku, náklady na vykonanie skúšok a všetky ostatné náklady nevyhnutné na riadne a včasné splnenie všetkých záväzkov zhotoviteľa vyplývajúcich z tejto zmluvy.

*Článok V.*

*Platobné podmienky*

1. Pre realizáciu diela je dohodnutá nasledovná splatnosť ceny diela:
   * 1. Zhotoviteľ je oprávnený do 15 pracovných dní, po (i) doručení písomného oznámenia objednávateľovi o tom, že podstatné časti diela sú pripravené na odoslanie do miesta plnenia a (ii) osobnej kontrole objednávateľa na mieste určenom zhotoviteľom v písomnom oznámení, vystaviť objednávateľovi faktúru vo výške 45 % ceny diela uvedenej v bode 4.1 a objednávateľ je povinný uhradiť sumu uvedenú na faktúre do 60 kalendárnych dní po obdržaní faktúry.
     2. Zhotoviteľ je oprávnený do 15 pracovných dní, od uvedenie do prevádzky montáži a sprevádzkovaní diela podľa tejto Zmluvy, vystaviť objednávateľovi faktúru vo výške 55 % ceny diela uvedenej v bode 4.1 a objednávateľ je povinný uhradiť sumu uvedenú na faktúre do 60 kalendárnych dní po obdržaní faktúry.
2. V prípade, že faktúra nebude obsahovať všetky náležitosti v zmysle platných právnych predpisov, má objednávateľ právo takúto faktúru vrátiť zhotoviteľovi bez zaplatenia. Vrátenie faktúry musí byť vykonané najneskôr do 7 pracovných dní po doručení príslušnej faktúry. V opravenej faktúre, doručenej objednávateľovi, bude uvedená aj nová lehota splatnosti.
3. Bankové spojenie zhotoviteľa uvedené na faktúre bude zhodné s jeho bankovým spojením uvedeným v tejto zmluve.
4. Zmluvné strany sa dohodli, že objednávateľ je oprávnený započítať akékoľvek svoje pohľadávky voči zhotoviteľovi oproti akýmkoľvek pohľadávkam zhotoviteľa voči objednávateľovi. Zmluvné strany sa dohodli, že zhotoviteľ nie je bez súhlasu objednávateľa oprávnený postúpiť akékoľvek pohľadávky alebo nároky z tejto zmluvy ani práva a povinnosti z tejto zmluvy na tretiu osobu.
5. Objednávateľ bude oprávnený započítať akúkoľvek pohľadávku, ktorú voči nemu úspešne uplatní orgán verejnej moci v súvislosti s porušením zmluvných povinností zhotoviteľa v zmysle tejto zmluvy, oproti akejkoľvek pohľadávke zhotoviteľa voči objednávateľovi.

Zhotoviteľ sa týmto zaväzuje, že včas a riadne splní všetky svoje záväzky voči svojim subdodávateľom za práce, dodávky, služby alebo akékoľvek iné plnenie, ktoré subdodávatelia poskytli pri realizácii diela podľa tejto zmluvy a súčasne sa dohodli na nasledovnom:

1. Objednávateľ bude písomne (postačuje e-mailom) informovať zhotoviteľa o tom, že ktorýkoľvek subdodávateľ ho požiadal o splnenie nároku v súvislosti s plnením, ktoré poskytol pri realizácii diela podľa tejto zmluvy, ako aj o uplatnení akéhokoľvek nároku, ktorý si voči nemu uplatní subdodávateľ v súvislosti s plnením, ktoré poskytol pri realizácii diela podľa tejto zmluvy alebo orgán verejnej moci alebo tretia osoba v súvislosti s realizáciou diela podľa tejto zmluvy.
2. Zhotoviteľ je povinný do troch dní od doručenia oznámenia objednávateľa, oznámiť písomne objednávateľovi všetky svoje námietky, ktoré má voči uplatnenému nároku alebo požiadavke subdodávateľa na plnenie a tieto i písomne preukázať v tej istej lehote. Ak v dohodnutej lehote zhotoviteľ svoje námietky, spolu s dokladmi preukazujúcimi ich opodstatnenosť, nedoručí objednávateľovi, zmluvné strany sa dohodli, že sa má za to, že žiadne námietky voči nároku zhotovitelia nemajú a ani  nebudú mať. Zhotoviteľ nemá právo, po uplynutí dohodnutej lehoty, voči objednávateľovi uplatniť iné alebo ďalšie námietky ako tie, ktoré písomne oznámil objednávateľovi v dohodnutej lehote.
3. Zhotoviteľ týmto, v zmysle § 332 Obchodného zákonníka, udeľuje výslovný a neodvolateľný súhlas pre objednávateľa na to, že objednávateľ môže splniť ktorémukoľvek z jeho subdodávateľov záväzok za práce, dodávky, služby alebo akékoľvek iné plnenie, ktoré subdodávateľ poskytol pri realizácii diela podľa tejto zmluvy a súčasne súhlasí s tým, že ak objednávateľ takýto záväzok splní, vstupuje do práv veriteľa z tohto záväzku a je oprávnený takúto svoju pohľadávku započítať kedykoľvek voči akejkoľvek pohľadávke zhotoviteľa.
4. Včasné a riadne uplatnenie námietok zhotoviteľa voči objednávateľovi podľa bodu 5.5. písm. b) neznamená odopretie alebo odňatie súhlasu udeleného podľa bodu 5.5. písm. c).

*Článok VI.*

*Sankcie*

1. Ak je objednávateľ v omeškaní so splatením predloženej faktúry, môže si zhotoviteľ uplatniť nárok na úrok z omeškania vo výške 0,02% z dlžnej čiastky za každý deň omeškania.
2. V prípade, ak zhotoviteľ neplní niektoré z termínov uvedených v harmonograme (príloha č.2), riadne a včas, v požadovanej kvalite môže objednávateľ požadovať od zhotoviteľa zmluvnú pokutu:
   * za omeškanie so začatím alebo ukončením príslušného časového míľnika vo výške 1,5 % z ceny diela za každý deň omeškania;
   * za každú vadu zistenú v priebehu plnenia zmluvy alebo pri jeho odovzdaní alebo v priebehu plynutia záručnej doby vo výške 5000,- Eur;
   * za omeškanie s odstraňovaním každej jednej vady alebo nedorobku vo výške 1.000,- Eur za každý deň omeškania s jej odstraňovaním alebo dokončením.
3. Zmluvné strany sa dohodli, že v prípade, ak zhotoviteľ poruší povinnosť vyplývajúcu z požiadaviek bezpečnosti práce a nezjedná po upozornení na tento nedostatok zo strany objednávateľa bez zbytočného odkladu nápravu, zaväzuje sa zaplatiť objednávateľovi zmluvnú pokutu vo výške 200,- Eur za každé jednotlivé porušenie nasledovných povinností za každý deň porušenia týchto povinností:
4. požitia alkoholu,
5. nepoužívania osobných ochranných prostriedkov (OOPP)
6. riadneho nevykonania potrebných bezpečnostných opatrení pri práci vo výškach alebo v tiesnenom priestore,
7. obsluhy strojov a zariadení osobami bez potrebného osvedčenia.
8. Objednávateľ v prípade porušenia povinností zhotoviteľa vyplývajúcich zo zdravotných, právnych predpisov, ako aj predpisov z oblasti ochrany životného prostredia a nezjednania nápravy bez zbytočného odkladu po upozornení na tento nedostatok zo strany objednávateľa, má právo na zaplatenie zmluvnej pokuty vo výške 200,- Eur za každé jednotlivé porušenie a každý deň porušenia uvedených povinností.
9. Objednávateľ je oprávnený popri zmluvnej pokute požadovať aj preukázateľnú náhradu škody, spôsobenú porušením povinností zhotoviteľa, na ktorú sa vzťahuje zmluvná pokuta. Zmluvná pokuta sa nezapočíta do náhrady škody.
10. V prípade, že zhotoviteľ spôsobí škodu na majetku objednávateľa alebo tretích osôb, ktorú je možné nahradiť uvedením do pôvodného stavu a zhotoviteľ bude v omeškaní s plnením tejto povinnosti, je povinný zaplatiť objednávateľovi zmluvnú pokutu vo výške 500,- Eur za každý deň omeškania s plnením tejto povinnosti.
11. Ak dôjde k ukončeniu zmluvy z dôvodov, za ktoré zodpovedá zhotoviteľ ohľadom nesplnených záväzkov, sa zmluvné strany dohodli, že objednávateľ nie je povinný uhradiť zhotoviteľovi náklady, ktoré mu vznikli s prípravou na zhotovenie doposiaľ nesplnenej časti diela, ak sa objednávateľ a zhotoviteľ nedohodnú inak.
12. V prípade zániku zmluvy z dôvodov, za ktoré zodpovedá zhotoviteľ, je zhotoviteľ povinný uhradiť na účet objednávateľa náklady spojené s uvedením miesta plnenia do pôvodného stavu.

*Článok VII.*

*Miesto plnenia*

1. Zmluvné strany sa dohodli, že miestom plnenia podľa tejto zmluvy je Slovenská republika, obec: Dúbravca 9976/5, Martin 036 01. Náklady zhotoviteľa na zhotovenie diela v dohodnutom mieste sú zahrnuté v cene.
2. Zhotoviteľ je povinný zabezpečiť miesto plnenia v súlade s platnou legislatívou a technickými normami. Zhotoviteľ na vlastné nebezpečenstvo zodpovedá za všetky zariadenia a materiál, ktoré sa nachádzajú na mieste plnenia alebo sú zabudovávané ako súčasti miesta plnenia až do okamihu riadneho ukončenia diela riadnym preberacím konaním v súlade s ostatnými ustanoveniami tejto zmluvy.
3. Zhotoviteľ je povinný vynaložiť všetko úsilie na predchádzanie vzniku škôd na mieste plnenia, ako i na iných hnuteľných a nehnuteľných veciach vo vlastníctve tretích osôb, ktoré sa nachádzajú v mieste plnenia.
4. Zhotoviteľ je zodpovedný za vykonanie a dodržanie bezpečnostných, hygienických a protipožiarnych opatrení na mieste plnenia a súvisiacich lokalitách svojimi pracovníkmi a je povinný zabezpečiť všetky opatrenia na ochranu miesta plnenia v zmysle platných právnych predpisov.
5. Zhotoviteľ musí dodržiavať na mieste plnenia čistotu a poriadok a neznečisťovať jeho okolie a na svoje náklady likvidovať odpady vznikajúce v dôsledku jeho činnosti a to v súlade so zákonom.
6. Zhotoviteľ je povinný do 5 dní od odovzdania diela a dodávok na svoje náklady vypratať a uvoľniť miesto plnenia.

*Článok VIII.*

*Vykonávanie prác, odovzdanie diela*

1. Zhotoviteľ zodpovedá za to, že realizácia diela a kompletná sprievodná technická dokumentácia dodaných technologických zariadení diela budú vyhotovené v požadovanej kvalite, v zmysle zmluvných ustanovení, platných právnych predpisov a technických noriem, na vysokej odbornej úrovni, materiály použité na zhotovenie diela budú v prvotriednej kvalite a všetky časti diela budú dodané ako nové a v termínoch dohodnutých v tejto zmluve.
2. V prípade, ak zhotoviteľ realizuje akúkoľvek svoju činnosť, k realizácii ktorej sa zaviazal touto zmluvou, alebo ďalej deleguje akúkoľvek úlohu, príkaz, činnosť, dodávku týkajúcu sa zhotovenia diela, alebo ktorýchkoľvek dodávok, alebo služieb súvisiacich so zhotovením diela podľa tejto zmluvy ktorémukoľvek svojmu subdodávateľovi, bude zhotoviteľ:

8.2.1 v plnom rozsahu zodpovedať objednávateľovi za riadne, kvalitné a včasné vykonanie príslušných prác, dodávok, alebo služieb, ako keby ich vykonával sám;

8.2.2.zabezpečovať, že subdodávatelia si budú plne vedomí a v plnom rozsahu dodržiavať podmienky tejto zmluvy, najmä tie, ktoré sa vzťahujú na bezpečnosť práce, hygienických a protipožiarnych opatrení a ochranu životného prostredia, za týmto účelom je zhotoviteľ povinný zaviazať každého subdodávateľa všetkými príslušnými záväzkami vyplývajúcimi z tejto zmluvy;

8.2.3 zodpovedať za to, že subdodávatelia, vrátane ich zamestnancov alebo iné poverené osoby, dodržiavajú pri vykonávaní prác, dodávok alebo služieb v súvislosti s touto zmluvou všetky zdravotné, bezpečnostné a pracovné právne predpisy, ako aj predpisy z oblasti ochrany životného prostredia, pričom v prípade nedodržania akýchkoľvek právnych predpisov zo strany ktoréhokoľvek subdodávateľa, je zhotoviteľ povinný zaplatiť objednávateľovi zmluvnú pokutu podľa bodu 6.3 a 6.4 článku VI. tejto zmluvy. Tým nie je dotknutý nárok objednávateľa na náhradu škody, ktorá mu v dôsledku nedodržania vyššie uvedených predpisov vznikla a prevyšuje výšku dohodnutej zmluvnej pokuty;

8.2.4. bez zbytočného odkladu zabezpečovať na vlastné náklady odstránenie porušenia povinnosti subdodávateľov, ak také nastane, prostredníctvom akýchkoľvek vhodných prostriedkov a zmierňovať z toho vyplývajúce alebo s tým súvisiace dôsledky, vrátane, ak je to vhodné, resp. ak to objednávateľ v pokyne určí, výmenou subdodávateľa, ktorý porušil svoje povinnosti.

1. Objednávateľ má právo počas realizácie prác a dodávok priebežne kontrolovať zhotoviteľa, upozorniť ho na prípadné vady, odchýlky od dokumentácie a požadovať ich odstránenie v primeranej lehote.
2. Zhotoviteľ v plnej miere zodpovedá za bezpečnosť a ochranu zdravia všetkých osôb, ktoré sa s jeho vedomím zdržujú v mieste realizácie diela a zabezpečí ich zaškolenie BOZP a vybaví ich osobnými ochrannými pracovnými pomôckami.
3. Všetky odborné práce musia vykonávať pracovníci zhotoviteľa alebo jeho subdodávateľov len s príslušným osvedčením.
4. Škody vzniknuté poškodením rozvodov, sietí, budov, zariadení a iného majetku objednávateľa alebo tretích osôb, spôsobené zhotoviteľom, jeho subdodávateľmi počas realizácie diela, znáša v plnom rozsahu zhotoviteľ. Zhotoviteľ je povinný poškodenie v celom rozsahu bezodkladne odstrániť a to na vlastné náklady.
5. Objednávateľ je oprávnený kontrolovať vykonávanie diela zhotoviteľom z hľadiska dodržiavania harmonogramu prác v termínoch dohodnutých so zhotoviteľom.
6. Ak dôjde k zániku záväzku z dôvodov, za ktoré zodpovedá objednávateľ, zhotoviteľ je oprávnený požadovať od objednávateľa úhradu nákladov už vykonaných, objednaných prác, kde rozsah prác bude písomne odsúhlasený obidvomi zmluvnými stranami, a to podľa skutočne vynaložených nákladov zhotoviteľa. Zhotoviteľ je povinný v takomto prípade odovzdať objednávateľovi všetok objednaný a objednávateľom zaplatený tovar vrátane vytvorenej dokumentácie a sprievodnej dokumentácie k príslušnému tovaru.
7. Zhotoviteľ je povinný inštalovať dodanú technológiu tak, že odstávka výrobných procesov u objednávateľa nesmie prekročiť štyri (4) týždne.
8. Zmluvné strany sa dohodli, že dielo je pripravené na odovzdanie vtedy, keď je zhotovené riadne, úplne, bez vád a nedorobkov a boli úspešne vykonané všetky skúšky a skúšobná prevádzka. Zhotoviteľ oznámi písomne objednávateľovi najneskôr 7 pracovných dní vopred, kedy bude dielo pripravené na odovzdanie. Objednávateľ je povinný najneskôr do 3 pracovných dní od doručenia oznámenia začať preberacie konanie diela, ak tomu nebráni skutočný stav rozpracovanosti diela v zmysle odsúhlaseného harmonogramu a rozpracovanosti (stavu) prác a ak je dielo v zmysle tejto zmluvy v stave, ktorý zodpovedá pripravenosti diela na odovzdanie.
9. Zmluvné strany pri odovzdaní diela spíšu protokol o odovzdaní a prevzatí diela, ktorý bude podpísaný oboma zmluvnými stranami. Súčasťou protokolu o odovzdaní a prevzatí diela budú doklady o úspešnom vykonaní predpísaných skúšok, príslušné atesty, protokoly o odborných prehliadkach a skúškach, protokoly o úradných prehliadkach a skúškach, protokol o úspešnom vykonaní skúšobnej prevádzky atď.. Za kompletnosť a súčinnosť týchto dokladov s legislatívou Slovenskej republiky zodpovedá zhotoviteľ.
10. Zhotoviteľ je povinný po písomnom oznámení objednávateľa odstrániť reklamované nedostatky alebo nedorobky do 5 pracovných dní od zápisu v montážnom denníku.
11. Zhotoviteľ k preberaciemu konaniu pripraví :

* montážny denník,
* finančné vyúčtovanie diela k termínu preberacieho konania,
* dokladovú časť súvisiacu s priebehom realizácie diela (výsledky priebežných skúšok, certifikáty, atesty, osvedčenia od inštalovaných / zabudovaných materiálov a výrobkov s ďalšími dokladmi k nim od ich výrobcov, vyhlásenia o zhode, atď.),
* kompletnú sprievodnú technickú dokumentáciu dodaných technologických zariadení diela v zmysle platných právnych predpisov,
* všetky návody na použitie vrátane miestneho prevádzkového poriadku technologickej linky, pričom tieto prevádzkové poriadky musia byť odsúhlasené objednávateľom.
* preberacie skúšky sa budú preberať jednotlivo po zariadeniach linky. Každé zariadenie musí fungovať a zodpovedať parametrom samostatne a tiež spolu v celej linke.

1. V prípade, ak objednávateľ zistí, že zhotoviteľ plní predmet tejto zmluvy v rozpore s podmienkami stanovenými touto zmluvou a jej prílohami, je objednávateľ povinný túto skutočnosť písomne oznámiť zhotoviteľovi a zhotoviteľ je povinný odstrániť nedostatky v objednávateľom stanovenej lehote.
2. Zmluvné strany sú povinné bez zbytočného odkladu, najneskôr však do 4 pracovných dní, navzájom sa písomne informovať o závažných skutočnostiach, ktoré by mohli podstatne obmedziť alebo znemožniť plnenie predmetu tejto zmluvy. Zmluvná strana, u ktorej takáto skutočnosť nastala, sa zároveň zaväzuje navrhnúť riešenie na jej odstránenie a to tak, aby nedošlo k časovému posunu predmetu plnenia.

*Článok IX.*

*Montážny denník*

1. Zhotoviteľ diela je povinný viesť montážny (ďalej len „MD“) v zmysle platných právnych predpisov. K záznamom v MD sú obe zmluvné strany povinné vyjadriť sa do 3 pracovných dní, v opačnom prípade platí, že strana, ktorá sa k danému zápisu nevyjadrila, s ním v plnom rozsahu a obsahu súhlasí.
2. Zhotoviteľ musí postupovať tak, aby závady uvedené v MD boli v objednávateľom stanovenej lehote odstránené.

*Článok X.*

*Prekážky v práci, prerušenie prác, zastavenie prác*

1. Ak objednávateľ, alebo orgán na to oprávnený, dá príkaz na prerušenie prác, súvisiacich s plnením predmetu tejto zmluvy, zhotoviteľ je povinný tento príkaz akceptovať a uschovať všetko, čo pripravil na jeho plnenie.
2. V prípade prerušenia prác v zmysle bodu 10.1. tohto článku, sa termín zhotovenia diela resp. čiastkové termíny v zmysle platného časového harmonogramu, ktorý tvorí prílohu č.2 tejto zmluvy, posúvajú o čas tohto prerušenia.

*Článok XI.*

*Záruky a garancie*

1. Zhotoviteľ poskytuje na dielo a práce na diele záručnú dobu v trvaní 24 mesiacov. Záruka začína plynúť odo dňa podpísania protokolu o odovzdaní a prevzatí diela oboma zmluvnými stranami.
2. Objednávateľ je povinný podať zhotoviteľovi správu o vadách vykonaného diela bez zbytočného odkladu po tom, čo ich zistil a tieto vady špecifikovať. Zmluvné strany sa pre prípad vád diela, na ktoré sa vzťahuje záruka za akosť, dohodli, že počas záručnej doby má objednávateľ právo požadovať a zhotoviteľ povinnosť bezplatne tieto vady odstrániť. Zhotoviteľ sa zaväzuje začať s odstraňovaním reklamovanej vady diela bez zbytočného odkladu od podania správy o vade a zabezpečiť odstránenie vady diela v lehote najneskôr do 7 kalendárnych dní od doručenia správy o vade, v prípade, že nie je potrebné použiť náhradné diely, ktoré nie sú skladom u zhotoviteľa alebo 16 kalendárnych dní od doručenia správy o vade, v prípade, že je potrebné použiť náhradné diely, ktoré nie sú skladom u zhotoviteľa.
3. Za záručné vady sa považuje aj nedodržanie záväzných parametrov uvedených v prílohe 1. Pokiaľ zariadenie nebude vykazovať uvedené záväzné parametre, tak zhotoviteľ odstráni príčinu tohto stavu najneskôr do 7 kalendárnych dní po oznámení od objednávateľa alebo ním poverenej osoby. Pokiaľ do tejto doby zhotoviteľ neodstráni príčinu rozdielu v dosahovaných prevádzkových parametroch a garantovaných parametroch, je objednávateľ oprávnený fakturovať za každý deň trvania prevádzky s parametrami, ktoré nedosahujú garantované parametre, nasledovnú výšku zmluvnej pokuty:

* 0,05% z celkovej ceny diela za každý deň omeškania pri nedodržaní uvedených parametrov o menej ako 2%,
* 0,1% z celkovej ceny diela za každý deň omeškania pri nedodržaní uvedených parametrov o menej ako 5% a viac ako 2% vrátane,
* 0,5% z celkovej ceny diela za každý deň omeškania pri nedodržaní uvedených parametrov o menej ako 10% a viac ako 5% vrátane,
* 2% z celkovej ceny diela za každý deň omeškania pri nedodržaní uvedených parametrov o viac ako 10%.

1. Pre uznanie reklamácie záručných vád diela, na ktoré sa vzťahuje záruka za akosť v čase plynutia zhotoviteľom poskytnutej záruky, je objednávateľ povinný poveriť vykonávaním pravidelnej údržby zariadení, ktorá je vyšpecifikovaná v každom návode na prevádzku a údržbu jednotlivých technologických celkov diela, zhotoviteľom schválenú servisnú organizáciu.
2. Reklamácie závad sa nahlasujú neodkladne po ich zistení e-mailom na adrese: ...................................... a telefonicky na telefónnom čísle  +.....................................

*Článok XII.*

*Spory*

1. Všetky spory, ktoré vzniknú v súvislosti s plnením predmetu zmluvy, sa zmluvné strany zaväzujú riešiť prednostne dohodou. Ak vzájomná dohoda nebude možná, o spore rozhodne súd príslušný podľa sídla objednávateľa.

*Článok XIII.*

*Vlastnícke práva*

1. Vlastnícke právo k celému dielu, ako i ku každej jeho jednotlivej časti, prechádza na objednávateľa dodaním na miesto, kde sa má dielo zhotovovať. Nebezpečenstvo škody na diele prechádza na objednávateľa až odovzdaním a prevzatím diela ako celku objednávateľom.
2. Objednávateľ je oprávnený prevádzkovať dielo (alebo jeho funkčné časti) po úspešnom preberacom konaní aj pred zaplatením ceny diela. Toto prevádzkovanie zabezpečuje objednávateľ na vlastné náklady, vlastnú zodpovednosť a vlastné riziko.

*Článok XIV.*

*Ukončenie zmluvy*

1. Zmluvný vzťah založený touto zmluvou možno ukončiť dohodou zmluvných strán.
2. Odstúpenie od zmluvy sa riadi príslušnými ustanoveniami Obchodného zákonníka. V prípade odstúpenia od zmluvy sa obe zmluvné strany dohodnú na cene rozpracovanosti diela a vyrovnaní podľa skutočne vynaložených nákladov zhotoviteľa. Účinky odstúpenia od zmluvy nastávajú dňom doručenia oznámenia o odstúpení druhej zmluvnej strane.
3. V prípade, že dôjde k odstúpeniu od zmluvy zo strany zhotoviteľa, tento na vlastné náklady zaistí zakonzervovanie diela v rozsahu zabraňujúcom vzniku akejkoľvek škody. V prípade, že tak neurobí, má právo urobiť to objednávateľ a náklady takto vzniknuté je zhotoviteľ povinný uhradiť na základe doručenej výzvy od objednávateľa.

*Článok XV.*

*Osobitné ustanovenia*

* 1. Zhotoviteľ sa zaväzuje, že strpí výkon kontroly/auditu/overovania súvisiaceho s dodávaným tovarom, prácami a službami nižšie uvedenými oprávnenými osobami a poskytne im všetku potrebnú súčinnosť kedykoľvek počas platnosti a účinnosti zmluvy o poskytnutí NFP, ktorú má objednávateľ podpísanú s Ministerstvom dopravy a výstavby Slovenskej republiky v zastúpení Ministerstvo hospodárstva Slovenskej republiky pre realizáciu projektu, ktorý je predmetom tejto zmluvy.

Oprávnené osoby na výkon kontroly/auditu sú najmä:

1. Poskytovateľ a ním poverené osoby;
2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
3. Najvyšší kontrolný úrad SR, Certifikačný orgán a nimi poverené osoby;
4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu;
5. Splnomocnení zástupcovia Európskej Komisie a Európskeho dvora audítorov;
6. Orgán zabezpečujúci ochranu finančných záujmov EÚ;
7. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

*Článok XVI.*

*Záverečné ustanovenia*

16.1 Zmluvné vzťahy neupravené touto zmluvou sa v plnom rozsahu riadia ustanovenia zákona č.513/1991 Zb. Obchodného zákonníka v platnom znení.

16.2. Táto zmluva obsahuje 5 príloh, ktoré tvoria nedeliteľné súčasti tejto zmluvy. Jedná sa o nasledovné prílohy:

Príloha č.1 – Špecifikácia predmetu zmluvy (*predkladá úspešný uchádzač v čase podpisu zmluvy*)

Príloha č.2 – Harmonogram (*predkladá úspešný uchádzač v čase podpisu zmluvy*)

Príloha č.3 – Rozpočet diela – cenová ponuka (*predkladá úspešný uchádzač v čase podpisu zmluvy*)

Príloha č.4 – Zoznam subdodávateľov (*predkladá úspešný uchádzač v čase podpisu zmluvy*)

16.3. Táto zmluva bola vyhotovená v  6 rovnopisoch, kde objednávateľ obdrží štyri rovnopisy a zhotoviteľ obdrží dva rovnopisy.

16.4. Túto zmluvu je možné meniť a dopĺňať len písomnými dodatkami odsúhlasenými oboma zmluvnými stranami.

16.5. Táto zmluva nadobúda platnosť podpisom oboch zmluvných strán a účinnosť dňom doručenia oznámenia zhotoviteľovi, v ktorom ho objednávateľ informuje  o schválení procesu verejného obstarávania zo strany poskytovateľa NFP. O schválení procesu verejného obstarávania Objednávateľ informuje zhotoviteľa v lehote najneskôr 3 pracovných dní odo dňa doručenia príslušnej informácie o schválení procesu verejného obstarávania zo strany poskytovateľa NFP. V prípade neschválenia procesu verejného obstarávania zo strany poskytovateľa NFP si Objednávateľ vyhradzuje právo odstúpiť od zmluvy v celom jej rozsahu bez uplatnenia sankcií zo strany Zhotoviteľa.

16.6. Obidve zmluvné strany sa zaväzujú považovať akékoľvek informácie vyplývajúce z činnosti obidvoch zmluvných strán podľa tejto zmluvy za obchodné tajomstvo, a budú ich chrániť pred ich zneužitím tretími osobami. Zhotoviteľ sa zaväzuje ani prebranú ani odovzdanú projektovú dokumentáciu nevyužívať pre iné účely než je realizácia diela.

16.7. Zmluvné strany vyhlasujú, že si zmluvu prečítali, s jej obsahom sa riadne a podrobne oboznámili, pričom všetky ustanovenia zmluvy sú im zrozumiteľné, a že všetky ustanovenia zmluvy dostatočne určitým spôsobom vyjadrujú slobodnú a vážnu vôľu zmluvných strán, ktorá nebola prejavená ani v tiesni, ani za nápadne nevýhodných podmienok, čo zmluvné strany svojimi podpismi nižšie potvrdzujú.

V ................. dňa ............. V ................ dňa .................

Za Objednávateľa : Za Zhotoviteľa :

...................................................... ........................................................

Ing. Igor Nagy

predseda predstavenstva konateľ spoločnosti

......................................................

Ing. Juraj Jánošík

člen predstavenstva

Príloha č.1 – Špecifikácia predmetu zmluvy

|  |  |  |  |  |
| --- | --- | --- | --- | --- |
| **Technologický celok I: Automatizovaná plniaca linka s uzlami vrátane výrobného softvéru** | | | | |
| **Časť** | **Parameter** | **MJ** | **Požadovaná hodnota** | **Hodnota parametra** |
| Automatizovaný plniaci karusel s plniacimi váhami | Počet | celok | 1 |  |
| Automatizovaný elektronický plniaci karusel, zariadenie slúžiace na plnenie plynových fliaš. Na plniaci karusel bude možné umiestniť min. 12 plniacich váh na plnenie plynových fliaš. Plniace váhy budú umiestnené na karuseli. Pripojenie k reťazovému dopravníku. | - | áno |  |
| Prepojenie so softwarom zaznamenávajúcim údaje z výrobného procesu | - | áno |  |
| Prívod plynu s centrálneho stĺpa z hora | - | áno |  |
| Hodinový výkon naplnenia 10kg fliaš | - | Min. 400 fliaš |  |
| Pohonná jednotka s 2 pevnými rýchlosťami | - | áno |  |
| Veľkosť pripojenia plynu 3" rúrka | - | áno |  |
| Plniaci tlak | - | Max. 2,1 MPa |  |
| Skúšobný tlak | - | Max. 3,0 MPa |  |
| Veľkosť pripojenia vzduchu  G1 / 2 "BSP | - | áno |  |
| Pracovný tlak vzduchu | - | Min. 0,6 MPa. - Max. 1,0 MPa |  |
| Plniaca váha pre plnenie 2kg plynových fliaš | Počet | ks | 1 |  |
| Automatizované stacionárne zariadenie určené na plnenie 2kg plynových fliaš | - | áno |  |
| Prepojenie so softwarom zaznamenávajúcim údaje z výrobného procesu | - | áno |  |
| Veľkosť pripojenia plynu  3 "rúrka | - | áno |  |
| Plniaci tlak | - | Max. 2,1 MPa |  |
| Skúšobný tlak | - | Max. 3,0 MPa |  |
| Automatizovaný plniaci stroj na plnenie fliaš s vertikálnym kompaktným ventilom | Počet | ks | 1 |  |
| Automatizované stacionárne zariadenie určené na plnenie plynových fliaš na ktorých sa nachádza tzv. easy ventil | - | áno |  |
| Prepojenie so softwarom zaznamenávajúcim údaje z výrobného procesu | - | áno |  |
| Veľkosť pripojenia plynu  3 "rúrka | - | áno |  |
| Plniaci tlak | - | Max. 2,1 MPa |  |
| Skúšobný tlak | - | Max. 3,0 MPa |  |
| Elektronicky poháňaný reťazový dopravník | Počet | ks | 1 |  |
| Reťazový dopravník na prepravu plynových fliaš z vonkajšej časti plniacej linky na karusel, po naplnení z karuselu cez všetky kontroly naplnených fliaš do paletizačného zariadenia. | - | áno |  |
| Počet jazdných pruhov | počet | Min. 2 Max. 3 |  |
| Mazanie suché, alebo mokré | - | áno |  |
| Jednoposchodová verzia | - | áno |  |
| S antistatickými opotrebovacími pásikmi z plastu na zníženie trenia medzi reťazou a oceľovou konštrukciou | - | áno |  |
| Motor s ochranou proti výbuchu | - | min. 3,6kW max. 5 kW |  |
| Technické riešenie návrh rozloženia a dĺžka dopravníka na základe pôdorysu plniacej haly v zmysle prílohy č. 1 | - | áno |  |
| Automatizovaná elektronická kontrolná váha | Počet | ks | 1 |  |
| Elektronická kontrolná váha navrhnutá na zabudovanie k reťazovému dopravníku a používaná na plnoautomatickú kontrolu naplnených plynových fliaš. Váha prázdnej plynovej fľaše sa automaticky prenesie do kontrolnej váhy. | - | áno |  |
| Prepojenie so softwarom zaznamenávajúcim údaje z výrobného procesu | - | áno |  |
| Výkon: Pri prevádzke v plne automatickom režime | - | Max. 1500 fliaš za hodinu, v závislosti od rýchlosti reťazového dopravníka |  |
| Inštalácia stlačeného vzduchu: Veľkosť pripojenia: G1 / 2 | - | áno |  |
| Pracovný tlak | - | Min. 0,6 MPa. - Max. 1,0 MPa |  |
| Elektrický príkon zariadenia | W | max. 100 W |  |
| Zariadenie musí byť určené na použitie v nebezpečných priestoroch klasifikovaných ako zóna 1 podľa IEC 79-10 a triedy I, divízie 1 podľa NEC alebo ekvivalent | - | áno |  |
| Presnosť váženia musí spĺňať normu podľa OIML R76-1, trieda presnosti III alebo ekvivalent | - | áno |  |
| Automatizovaný elektronicky riadený detektor úniku plynu | Počet | ks | 1 |  |
| Samostatná jednotka určená na in-line zabudovanie do reťazového dopravníka. Plne automatický, vykonáva skúšku tesnosti na ventile plynovej fľaše a závite ventilu (identifikuje skutočnú mieru úniku). Výsledok testu sa porovnáva s predvolenou povolenou maximálnou mierou úniku. Porovnanie rozhoduje o tom, či môže byť plynová fľaša schválená alebo odmietnutá. Skúška tesnosti je možná len vtedy, ak plynová fľaša obsahuje plyn. | - | áno |  |
| Pracovný tlak vzduchu | - | Min. 0,6 MPa - Max. 1,0 MPa |  |
| Kapacita | - | max. 1800 fliaš za hodinu |  |
| Elektrický príkon zariadenia | - | max.100 W |  |
| Stroj na výmenu ventilov | Počet | ks | 1 |  |
| Stroj na výmenu ventilov je určený na rýchlu a bezpečnú výmenu ventilov plynových fliaš určených na opravy, ako sú napr. tlakové skúšky | - | áno |  |
| Rýchle a efektívne skrutkovanie a odskrutkovanie ventilov | - | áno |  |
| Zmena stredných ventilov a závitovkových ventilov | - | áno |  |
| Špeciálne klávesy pre všetky typy ventilov | - | áno |  |
| Ex-proof design pre inštaláciu priamo v plniacej sále alebo v hale údržby | - | áno |  |
| Stroj na výmenu ventilov musí byť určený na prevádzku v rizikových oblastiach klasifikovaných ako zóna 1 alebo zóna 2 podľa EN / IEC 60079-10-1 alebo ekvivalentný | - | áno |  |
| Stroj na výmenu ventilov musí byť navrhnutý a overený v súlade s certifikovaným systémom riadenia kvality ISO: 9001 alebo ekvivalentným | - | áno |  |
| Výrobný software zaznamenávajúci údaje z výrobného procesu | Počet užívateľských prístupov | ks | 5 |  |
| Software bude schopný zaznamenávať dáta z výrobného procesu v minimálnom rozsahu: množstvo naplnených fliaš rozčlenených podľa sortimentu, množstvo spotrebovaného plynu, tak isto umožní sledovanie odfukov tzv. strát pri výrobnom procese. Na základe zozbieraných dát z výrobného procesu bude možné vypracovávať reporty a optimalizovať výrobu. | - | áno |  |
| Komunikácia s plniacimi váhami na karuseli | - | áno |  |
| Komunikácia s plniacim strojom na plnenie 2kg fliaš | - | áno |  |
| Komunikácia s plniacim strojom na plnenie fliaš s vertikálnym kompaktným ventilom | - | áno |  |
| Napájanie | - | Od 85 do 264 VAC / od 47 do 63 Hz |  |
| Konfigurácia: výstupy |  | min. 16 výstupov |  |
| Konfigurácia: vstupy | - | min. 32 vstupov |  |
| Možnosť toku dát do podnikového softwaru Helios | - | áno |  |
| Výrobca:  Typové označenie: | | | | |
|  | Doprava zariadení na miesto prevádzky: PROBUGAS, a.s., Dúbravca 5, 036 01 Martin-Košúty | | áno |  |
| Montáž, inštalácia vrátane elektroinštalácie s uvedením zariadení do prevádzky | | áno |  |
| Záručná lehota na celú linku minimálne 2 roky | | áno |  |
| Možnosť nastavenia pravidelných intervalov údržby a hlásenia o chybe alebo poruche zariadenia | | áno |  |
| Maximálna doba odstávky pôvodnej linky pri uvádzaní nových zariadení do prevádzky 4 týždne | | áno |  |
| Súčasťou dodávky bude technická dokumentácia od dodávateľa | | áno |  |
| Technologická linka musí vyhovovať jestvujúcim rozmerom haly a vyznačených vstupných a výstupných trás produkcie v zmysle prílohy č. 1 | | áno |  |
| Všetky zariadenia musia byť vhodné do výbušného prostredia | | áno |  |
| Automatizovaná linka musí poskytovať výstupy pre výrobný informačný systém objednávateľa | | áno |  |
| Návod na obsluhu a údržbu stroja v slovenskom, alebo českom jazyku | | áno |  |
| Jazyk ovládania v slovenskom, alebo českom jazyku | | áno |  |

Príloha č. 2 Zmluvy o dielo

Harmonogram

|  |  |
| --- | --- |
| Časť | Čas vo vyjadrení T + počet dní |
| Nadobudnutie účinnosti Zmluvy o dielo | T |
| Dodanie technickej dokumentácie | T + |
| Automatizovaný plniaci karusel s plniacimi váhami | T + |
| Plniaca váha pre plnenie 2kg plynových fliaš | T + |
| Automatický plniaci stroj na plnenie fliaš s vertikálnym kompaktným ventilom | T + |
| Elektronicky poháňaný reťazový dopravník | T + |
| Automatizovaná elektronická kontrolná váha | T + |
| Automatizovaný elektronicky riadený detektor úniku plynu | T + |
| Elektroinštalácia technologických zariadení | T + |
| Stroj na výmenu ventilov | T + |
| Vykonanie funkčných skúšok | T + |
| Doba skúšobnej prevádzky | T+ |
| Výrobný software zaznamenávajúci údaje z výrobného | T+ |

Maximálny termín dodania diela je 9 mesiacov od nadobudnutia účinnosti Zmluvy o dielo.

Príloha č.3 – Rozpočet diela – cenová ponuka

**Technologický celok I: Automatizovaná plniaca linka s uzlami vrátane výrobného softvéru**

|  |  |  |  |  |  |
| --- | --- | --- | --- | --- | --- |
| **Názov zariadenia / stroja** | **Počet** | **Cena bez DPH za MJ** | **Cena bez DPH spolu** | **DPH** | **Cena spolu s DPH** |
| Automatizovaná plniaca linka s uzlami vrátane výrobného softvéru:  (uviesť názov zariadenia) | 1 ks |  |  |  |  |
| **Spolu:** | | |  |  |  |

Príloha č. 4 Zmluvy o dielo

Zoznam subdodávateľov

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |
|  |  |  |  |  |

V ..........................,dňa: Martin, dňa:

Predávajúci: Kupujúci:

......................................... ...................................................................

*(vyplní uchádzač) Ing. Igor Nagy Ing. Juraj Jánošík*